CELEX: 32001D0003
Language: el
Date: 2001-01-03 00:00:00
Title: 2001/3/ΕΚ: Απόφαση της Επιτροπής, της 3ης Ιανουαρίου 2001, για θέσπιση ειδικών μέτρων στον τομέα του βοείου κρέατος για τη Δανία και τις Κάτω Χώρες, βάσει του κανονισμού (ΕΚ) αριθ. 2777/2000 [κοινοποιηθείσα υπό τον αριθμό Ε(2000) 4422]

Avis juridique important

|

32001D0003

2001/3/ΕΚ: Απόφαση της Επιτροπής, της 3ης Ιανουαρίου 2001, για θέσπιση ειδικών μέτρων στον τομέα του βοείου κρέατος για τη Δανία και τις Κάτω Χώρες, βάσει του κανονισμού (ΕΚ) αριθ. 2777/2000 [κοινοποιηθείσα υπό τον αριθμό Ε(2000) 4422]  

Επίσημη Εφημερίδα αριθ. L 001 της 04/01/2001 σ. 0023 - 0023

Απόφαση της Επιτροπήςτης 3ης Ιανουαρίου 2001για θέσπιση ειδικών μέτρων στον τομέα του βοείου κρέατος για τη Δανία και τις Κάτω Χώρες, βάσει του κανονισμού (ΕΚ) αριθ. 2777/2000[κοινοποιηθείσα υπό τον αριθμό Ε(2000) 4422](Τα κείμενα στη δανική και ολλανδική γλώσσα είναι τα μόνα αυθεντικά)(2001/3/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 38 παράγραφος 2,Εκτιμώντας τα ακόλουθα:(1) Ο κανονισμός (ΕΚ) αριθ. 2777/2000 της Επιτροπής, της 18ης Δεκεμβρίου 2000, περί θεσπίσεως εξαιρετικών μέτρων στήριξης για την αγορά βοείου κρέατος(2) ορίζει, στο άρθρο 3 παράγραφος 4, ότι τα κράτη μέλη μπορούν να λάβουν άδεια να διακόψουν την εφαρμογή του οικείου συστήματος αγορών εάν μπορούν να αποδείξουν ότι διαθέτουν επαρκή δυναμικότητα υποβολής σε δοκιμασία για ανίχνευση ΣΕΒ όλων των ζώων ηλικίας άνω των 30 μηνών που προορίζονται για κανονική σφαγή. Η Δανία και οι Κάτω Χώρες προσκόμισαν στην Επιτροπή τέτοια αποδεικτικά στοιχεία και κατά συνέπεια, αφού το ζήτησαν, θα πρέπει να δοθεί στα κράτη αυτά η άδεια να διακόψουν την εφαρμογή του συστήματος.(2) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης βοείου κρέατος,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Επιτρέπεται στη Δανία και στις Κάτω Χώρες να διακόψουν την εφαρμογή του συστήματος αγορών που θεσπίζεται με τον κανονισμό (ΕΚ) αριθ. 2777/2000.Άρθρο 2Η παρούσα απόφαση απευθύνεται στο Βασίλειο της Δανίας και στο Βασίλειο των Κάτω Χωρών.Βρυξέλλες, 3 Ιανουαρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 160 της 26.6.1999, σ. 21.(2) ΕΕ L 321 της 19.12.2000, σ. 47.